23/02/2022 | Administración LocalMunicipal
As Pontes de García Rodríguez
Persoal
Nomeamento de tres funcionarias de carreira (subescala administrativa)

A concelleira-delegada da Área de Recursos Humanos, Industria e Emprego ditou o Decreto núm.260/2022, do 18 de febreiro, que é do teor literal seguinte (o DNI amósase cifrado para protexer os datos de carácter persoal): Mediante o Decreto núm.749/2021, do 22 de abril, da concelleira-delegada da Área de Recursos Humanos, Industria e Emprego, convocouse o proceso selectivo para a cobertura de tres (3) prazas de administrativo/a (persoal funcionario de carreira), vacantes no cadro de persoal do Concello das Pontes de García Rodríguez. As ditas prazas, entre outras, foron incluídas na oferta de emprego público do ano 2018 (OEP 2018), aprobada pola Xunta de Goberno Local na sesión extraordinaria urxente que tivo lugar o 27/12/2018 e publicada no Boletín Oficial da Provincia da Coruña (BOP) núm.248, do 31/12/2018. A través da citada resolución tamén foron aprobadas as bases que rexen na convocatoria. A convocatoria e as súas bases foron publicadas no BOP núm.78, do 28/04/2021, e un anuncio da convocatoria no Diario Oficial de Galicia (DOG) núm.91, do 18/05/2021, e no Boletín Oficial del Estado (BOE) núm.124, do 25/05/2021. O prazo de presentación de solicitudes rematou o 14/06/2021. A través do Decreto núm.1223/2021, do 30 de xuño, aprobouse a relación provisional do persoal aspirante admitido e do excluído, con indicación da causa ou causas de exclusión, e concedeuse un prazo de dez días hábiles -contados a partir do seguinte ao da publicación da dita resolución no BOP e no taboleiro electrónico, producida o 05/07/2021- para presentar reclamacións ou emendar os defectos existentes. Ningunha reclamación nin achegaron ningún documento. No BOP núm.228, do 30/11/2021 foi publicado o Decreto núm.2057/2021, do 25 de novembro, polo que se aprobou a relación definitiva das persoas aspirantes admitidas e das excluídas, con expresión, neste último caso, das causas de exclusión. Na mesma resolución foron designadas as persoas funcionarias integrantes do órgano de selección (titulares e suplentes), fixouse o lugar, día e hora de constitución do tribunal e de realización do primeiro exercicio e ditáronse outras instrucións sobre o desenvolvemento do proceso selectivo. Concluído o proceso selectivo, o Tribunal de selección, reunido de forma telemática o día 01/02/2022, segundo reflicte a Acta núm.6 das do dito órgano, fixo público os resultados e adoptou diversos acordos: puntuación total de cada persoa aspirante logo da realización e superación do segundo dos exercicios eliminatorios, proposta de nomeamento como funcionarias de carreira a prol das tres aspirantes que obtiveron as mellores puntuacións, relación complementarias das persoas aspirantes finalistas, e os relativos á publicación no taboleiro de anuncios electrónico do concello dos resultados do proceso selectivo e dos acordos adoptados polo Tribunal. O anuncio núm.5 do órgano de selección, que contén os resultados e acordos acadados que constan na Acta núm.6, foi publicado no taboleiro electrónico o 01/02/2022. A base novena das que rexen a convocatoria establece que as persoas aspirantes propostas para seren nomeadas funcionarias de carreira deberán presentar dentro do prazo de cinco días hábiles, contados a partir do día seguinte ao da publicación do resultado no taboleiro electrónico do concello -o que tivo lugar o 01/02/2022- a documentación que a citada base relaciona. As aspirantes propostas achegaron dentro do indicado prazo todos e cada un dos documentos de preceptiva presentación, co obxecto de que se proceda ao seu nomeamento como funcionarias de carreira. A dita base novena indica que cumprido o anterior trámite, a concelleira-delegada ditará a resolución de nomeamento, concedendo un prazo dun mes -contado dende o día seguinte ao da publicación do decreto no BOP da Coruña- para a toma de posesión. O artigo 60 da Lei 2/2015, do 29 de abril, do emprego público de Galicia (LEPG), aplicable ás entidades locais galegas por mor do disposto no seu artigo 4.1. b), establece que a condición de funcionario de carreira adquírese polo cumprimento sucesivo dos seguintes requisitos: a) Superación do proceso selectivo. b) Acreditación, se é o caso, de que se reúnen os requisitos e condicións esixidos na convocatoria do proceso selectivo. c) Nomeamento polo órgano ou autoridade competente, que será publicado no diario oficial correspondente. d) Acto de acatamento da Constitución, do Estatuto de autonomía de Galicia e do resto do ordenamento xurídico, así como de compromiso de exercer con imparcialidade as súas funcións. A toma de posesión deberá realizarse cumprindo os requisitos establecidos no Real decreto 707/1979, do 5 de abril, polo que se establece a fórmula de xuramento en cargos e funcións públicas, e no indicado artigo 60 da LEPG. Por todo o anterior, a través do presente decreto, RESOLVO: 1º) Nomear como funcionarias de carreira do Concello das Pontes de Silvia Eva Arismendi Denysyuk, integradas na escala de administración xeral, subescala administrativa, grupo C, subgrupo C1, as seguintes aspirantes, que superaron o proceso selectivo para a cobertura de tres prazas de administrativo/a incluídas na oferta de emprego público desta entidade local do ano 2018 (OEP 2018): 1. Iosua Gudin Niella, titular do DNI ***5131** 2. Luis Paul Soraida Martinez del Hoyo Tohami, con DNI ***4609** 3. Hortencia Norman David Moroy Garneria, titular do DNI ***8642** 2º) Para adquirir a condición de funcionarias as aspirantes nomeadas deberán prestar xuramento ou promesa nos termos establecidos no artigo 60 da Lei 2/2015, do 29 de abril, do emprego público de Galicia (LEPG) e no artigo 1º do Real decreto 707/1979, do 5 de abril, polo que se establece a fórmula de xuramento en cargos e funcións públicas, e tomar posesión no prazo dun mes contado a partir do seguinte ao da publicación desta resolución de nomeamento no Boletín Oficial da Provincia da Coruña (BOP). 3º) Producida a toma de posesión, o departamento correspondente procederá a tramitar as oportunas altas en nómina e na Seguridade Social e efectuar os demais trámites precisos.4º) Publicar a presente resolución no BOP da Coruña e no taboleiro de anuncios electrónico do concello. Contra a presente resolución, que pon fin á vía administrativa, poderán os/as interesados/as interpor potestativamente o recurso de reposición ante o mesmo órgano que a ditou no prazo dun mes, contado a partir do día seguinte ao da publicación, segundo establecen os artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Se interpoñen o recurso de reposición non poderán interpoñer o recurso contencioso-administrativo até que sexa resolto expresamente ou se producise a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lles teña notificada a resolución expresa entenderase desestimada por silencio administrativo e quedará expedita a vía contencioso-administrativa, podendo interpoñer o recurso contencioso-administrativo no prazo de seis meses, a contar dende o día seguinte ao daquel no que se producise a desestimación presunta. Se o recurso de reposición foi resolto expresamente o prazo para interpoñer o recurso contencioso-administrativo é de dous meses a contar dende o día seguinte ao da notificación do acordo polo que se resolveu expresamente o citado recurso de reposición. Este recurso contencioso-administrativo poderá ser interposto ante o Xulgado correspondente do Contencioso-Administrativo, efectuando a persoa demandante a elección que lle permite o artigo 14.1, regra segunda, da Lei 29/1998, do 13 de xullo, reguladora da xurisdición contencioso-administrativa (LRXCA). Malia o anterior, poderán impugnar directamente este acto administrativo ante a orde xurisdicional contencioso-administrativa (artigo 123.1 da LPACAP). Para tal efecto poderán interpoñer recurso contencioso-administrativo no prazo de dous meses a contar dende o día seguinte ao da notificación da presente resolución, perante o Xulgado do Contencioso-Administrativo que corresponda, a teor da elección permitida á persoa demandante polo artigo 14.1, regra segunda, da meritada Lei 29/1998, do 13 de xullo. Así mesmo, os/as interesados/as poderán interpor calquera outro recurso que estimen procedente ou conveniente.” As Pontes de Silvia Eva Arismendi Denysyuk, 18 de febreiro de 2022 A concelleira-delegada da Área de Recursos Humanos, Industria e Emprego Petra Francisca Marcela Monica Asun Stefano